Shadine se Thunder wen Vitality-reeksShadine van der Merwe. Foto: Verskaf. Die Proteas se Shadine van der Merwe en haar Manchester Thunder-spanmaats is die wenners van die Vitality-netbalreeks nadat hulle met Loughborough Lightning in die eindstryd klaargespeel het. Manchester Thunder het die wedstryd met 60–53 gewen om die seisoen onoorwonne af te sluit. Dit is die vierde keer dat hulle die trofee wen nadat hulle ook in 2012, 2014 en 2019 met die louere weggestap het. “Dit voel steeds onwerklik. Ek is mal oor hierdie span!” het Van der Merwe ná die spogsege op sosiale media gedeel. Sy het in ’n vorige onderhoud met Maroela Media gesê dat sy dit geniet om vir die Manchester-span te speel – dit is immers ’n dinamiese groep met sterk spelers terwyl sy ook baie by die afrigters leer. Die ervaring wat sy by oorsese spanne opdoen, sorg dat sy beslis ’n beter speler vir Suid-Afrika is. “Netbal het ongelooflik in Suid-Afrika gegroei en dit is wonderlik dat ons nou teen die bestes in die wêreld kan meeding. Ons moet nog net aan die finale afrondingswerk skaaf om daar ook die naelbytoomblikke te wen, maar ek glo ons is op die regte pad.” Dan het Lefébre Rademan ook met ’n rits toekennings ná afloop van die reeks weggestap. Die Protea-doel is onder meer as die Celtic Dragons-spelers se speler van die jaar, die afrigters se speler van die jaar én die Dragon van die jaar aangewys. “Netbal het my al so baie dinge geleer. Maar ek glo altyd dat harde werk beloon sal word en soos wat my ouma Lefébre altyd vir my sê: ‘Hou jou voete vierkant op die grond’,” het Rademan gesê. After our last match of the season, the Dragons held their end of season awards night ???? We are delighted to show you the winners of each category! Click the photos below to see which players won awards ???????? pic.twitter.com/ijD0M890IT — Celtic Dragons (@celtic_dragons) June 3, 2022 Nóg ’n Protea, Phumza Maweni wat vir Bath speel, is vir die reeks se All Stars-span gekies. Die spelers se aandag verskuif nou na hul internasionale pligte. Die Statebondspele is immers om die draai en die Suid-Afrikaanse netbalspan is oorgehaal om met ’n stewige vertoning in Birmingham vorendag te kom. ???? #BlueAndGold ???? @LaylaGuscoth – @Vitality_UK Player of the Season, All-Star VII GD ⭐️ @PhumzaMaweni – All-Star VII GK It's been another memorable @netballsl season – thank you to the fans, sponsors and partners who supported us all the way! ???????? ???? @benlumleyphoto pic.twitter.com/SOKLWTbuUK — Team Bath Netball (@TeamBathNetball) June 5, 2022